কাইলি মেবুরি হত্যাকাণ্ড
কাইলি মারিয়া আন্তোনিয়া মেবুরি (২৪ অক্টোবর ১৯৭৮ - ৬ নভেম্বর ১৯৮৪) অস্ট্রেলিয়ার ভিক্টোরিয়ার মেলবোর্নের অভ্যন্তরীণ শহরতলীর প্রেস্টনের একজন স্কুলছাত্রী ছিলেন। ১৯৮৪ সালের ৬ নভেম্বর মেলবোর্ন কাপ দিবসের তারিখে মেবুরিকে অপহরণ করা হয়। তারপর অপহরণকারী তাকে ধর্ষণ করে হত্যা করে। এই ঘটনার পর মেলবোর্ন শহরের একটি ট্যাবলয়েড পত্রিকা দ্য সান নিউজ-পিক্টোরিয়াল তাকে কাপ ডে গার্ল নামে ডাকনাম দেয়। তার মৃত্যুর ৩০ বছরেরও বেশি সময় পরে, জুন ২০১৬ সালে ভিক্টোরিয়া পুলিশ গ্রেগরি কিথ ডেভিসকে গ্রেপ্তার করে এবং মেবুরির অপহরণ, ধর্ষণ এবং হত্যার অভিযোগে অভিযুক্ত করে। ডেভিস পরে মেবুরি হত্যা ও ধর্ষণের জন্য দোষ স্বীকার করেন এবং ডিসেম্বর ২০১৭ সালে তাকে ২৮ বছরের প্যারোল বিহীন সময়ের সাথে যাবজ্জীবন কারাদণ্ড দেওয়া হয়।